1. ΑΝΑΓΚ. ΝΟΜΟΣ υπ’ αριθ. 1938 της 25 Αυγ./5 Σεπτ. 1951 (ΦΕΚ Α΄ 248) Περί προσλήψεως επί συμβάσει Μηχανικών και Εργοδηγών προς σύνταξιν μελετών, επίβλεψιν των υπό εκτέλεσιν οικοδομικών έργων, προκηρύξεως Αρχιτεκτονικών διαγωνισμών κλπ. των Πανεπιστημίων Αθηνών και Θεσσαλονίκης. Άρθρ.1.-1.Δια την επίβλεψιν των υπό εκτέλεσιν έργων των Πανεπιστημίων Αθηνών και Θεσσαλονίκης και αναλόγως των εκάστοτε παρουσιαζομένων αναγκών δύνανται κατόπιν προτάσεως της Συγκλήτου των Πανεπιστημίων και εγκρίσεως του επί της Εθνικής Παιδείας και Θρησκευμάτων και Οικονομικών Υπουργών να προσλαμβάνωνται επί συμβάσει περιωρισμένης χρονικής διαρκείας ης τους όρους καταρτίζει η Σύγκλητος και το Οικονομικόν Συμβούλιον δια το Πανεπιστήμιον Αθηνών και το Πρυτανικόν Συμβούλιον δια το Πανεπιστήμιον Θεσσαλονίκης διπλωματούχοι Μηχανικοί Ανωτάτων Σχολών ή έτεροι Εργοδηγοί και Σχεδιασταί Μέσων Τεχνικών Σχολών. Οι όροι της συμβάσεως εγκρίνονται προηγουμένως δια κοινής αποφάσεως των Υπουργών Παιδείας και Οικονομικών. 2.Τα υπό του ανωτέρω προσωπικού εκτελούμενα έργα θα υπόκεινται υπό τον έλεγχον της Τεχνικής Υπηρεσίας του Υπουργείου Εθνικής Παιδείας και Θρησκευμάτων, ήτις θα διατηρήση εν προκειμένω τας υπό της κειμένης νομοθεσίας προβλεπομένας αρμοδιότητας. Άρθρ.2.-Τα Πανεπιστήμια Αθηνών και Θεσσαλονίκης δύνανται, κατόπιν εγκρίσεως του επί της Παιδείας και Οικονομικών Υπουργών, να προκηρύσσουν αρχιτεκτονικού διαγωνισμούς δια την σύνταξιν μελετών των υπό ανέγερσιν κτιρίων των ή να αναθέτουν την σύνταξιν, μελέτην και επίβλεψιν εκτελέσεως αυτών εις ιδιώτας αρχιτέκτονας ή πολιτικούς μηχανικούς δι’ ιδιαιτέρας συμφωνίας, εφαρμοζομένων κατά τα λοιπά του εδαφ. β΄ της παρ. 4 του άρθρ. πρώτου του Νόμ. 2337/1940 «περί συμπληρώσεως και τροποποιήσεως των περί οργανισμού των τεχνικών υπηρεσιών του Υπουργείου Εθνικής Παιδείας και Θρησκευμάτων κειμένων διατάξεων και συναφών τινών διατάξεων της Κεντρικής υπηρεσίας του αυτού Υπουργείου». Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως υποβληθήσεται δε προς κύρωσιν εις την Βουλήν. 